Mati Allik

Mati Allik (sündinud 16. veebruaril 1956 Viljandis) on Eesti omavalitsuspoliitik ja endine Eesti NSV kohaliku võimu tegelane.

Ta on lõpetanud 1974. aastal Mustla Keskkooli ja 1988. aastal Tartu Riikliku Ülikooli õigusteaduskonna. Seejärel tegutses ta aasta aega Eesti NSV Advokaatide Kolleegiumi stažöörina.

Ta oli NLKP liige 1980. aastast. Viljandi Rajooni RSN Täitevkomitee 1989. aasta 25. aprilli istungil määrati Allik Viljandi Rajooni Rahvakontrolli Komitee esimeheks.

Pärast taasiseseisvumist astus ta Reformierakonda ja valiti aastatel 1996–1997  Viljandi linnavolikogu esimeheks.

Viited


Kategooria:Viljandi maakonna ENSV-aegsed kohaliku võimu tegelased
Kategooria:Viljandi linnavolikogu esimehed
Kategooria:Tartu Ülikooli õigusteaduskonna vilistlased
Kategooria:Sündinud 1956